જેમ વૃંદાવનમાં મૂશળધાર વરસાદ થયો ત્યારે પ્રભુ કૃષ્ણચંદ્રે એક ટચલી આંગળીએ ગોવર્ધન પર્વત ધારણ કરી સૌની રક્ષા કરી, તેવી રીતે રક્ષા કરે તો સારૂં, નહિતર તણાઇ જવાશે. ખરેખર આ ઇન્દ્રનો કોપ લાગે છે. આજે ઇન્દ્ર ખીજાયો છે, સારંગપુર બોળી દેશે. ત્રણ દિવસ સુધી સતત દિવસ અને રાત વરસાદ ચાલુ રહ્યો. મધરાત્રે પાટીદાર લાખાનું અને દેવાનું ઘર માડ્યું પડવા, ઢોર માંડ્યા બરાડા પાડવા,તે વખતે મકાન તૂટ્યું મોભની આડી નમી, બધા મંડ્યા રડવા, રડતા રડતા ભગવાનને યાદ કરે છે.